Rīgas 10. vidusskola

Rīgas 10. vidusskola ir Rīgas skola, kas atrodas Lenču ielā 1, Ziemeļu rajonā.

 Vēsture 
Par skolas pirmsākumu uzskata 1938. gadu, kad Lenču ielā atklāja Rīgas Viestura pamatskolu, kurā mācījās tikai zēni. Tā bija par Rīgas domes naudu būvēta pašvaldības skola. Otrā pasaules kara laikā skolā bija izvietots kara hospitālis.

Pēc kara beigām 1944. gadā skola atsāka strādāt kā meiteņu ģimnāzija un bija tāda līdz 1953. gadam. Ar 1945. gadu mācību iestāžu sarakstā pieminēta kā 10. Rīgas pilsētas vidusskola ar krievu mācību valodu. 1953. gadā skolā sāka mācīties gan meitenes, gan zēni. Ar 1966. gadu vidējās izglītības iegūšanai noteica 10 klases. 1963. gadā skolu paplašināja, uzbūvējot jaunu korpusu gar Strēlnieku ielu ar sporta zāli.

2012. gadā programmas „Pilsētas fasādes” ietvaros atjaunoja Rīgas 10. vidusskolas fasādi ar Rīgas ģerboni tajā.

2014. gada oktobrī Rīgas 10. vidusskola atzīmēja 70. gadadienu.

 Vadība 
Skolu tās pastāvēšanas laikā vadījuši pieci direktori. Nadežda Ikauniece skolu vada no 1992. gada jūlija.

 Izglītības programmas 
 Apmācības kvalitāte 
Latvijas skolu reitingā 10. vidusskola 2022. gadā sasniedza 5. vietu starp lielajām skolām darbā ar talantīgajiem skolēniem.

Skolas bibliotēka katru gadu tiek papildināta ar labākajiem skolēnu projektu darbu materiāliem un pēdējiem izdevniecības darbiem par Latvijas vēsturi.

Projektu nedēļā klases pētniecībai izvēlas tēmas par Rīgas vēsturi, arhitektūras pieminekļiem un izcilām personībām. Bērni ar skolotājiem un vecākiem dodas mācību ekskursijās uz Rīgas lidostu, televīzijas torni, „Latvenergo” centrālo biroja ēku, Rīgas Domi, apmeklē rūpnīcas un mūsdienīgus uzņēmumus — Accenture, LNK Group, Grindeks.

Vecāko klašu skolēniem diskusiju klubā notiek tikšanās ar politiķiem un interesantiem cilvēkiem. Skolas aktu zālē viesojušies Ainārs Šlesers, Nils Ušakovs, Ivans Klementjevs, Sergejs Dolgopolovs, Viktors Avotiņš, Konstantīna Čakstes meita — Anna Čakste-Rollina. Vladimirs Molčanovs skolēniem un skolotājiem demonstrēja arī savu dokumentālo filmu „Rīgas geto melodijas”. Igors Gusevs prezentēja savas filmas, kas veltītas slāvu un latviešu senajām saitēm. Skolēniem bijusi tikšanās arī ar Ukrainas vēstnieku Latvijā Raulu Čilačavu un Rīgas Ebreju kopienas priekšsēdētāju Arkādiju Suharenko.

Īpašu popularitāti starp 9.—12. klašu skolēniem ir ieguvuši skolas Eirokluba organizētie pasākumi. Skola divas reizes ieguvusi balvā braucienu uz Strasbūru, lai iepazītos ar Eiroparlamenta darbu.

2017. gadā skola kā viena no pirmajām pievienojās programmai “Eiropas Parlamenta Vēstnieku skolas”, lai jauniešos veicinātu apziņu par sevi kā nozīmīgu ES daļu  un motivētu līdzdarboties.

Skolai ir muzikālā studija un audzēkņu orķestris.

 Programmas 
 Pamatizglītības programma 
 Vispārējās vidējās izglītības vispārizglītojošā virziena programma 
 Aktīvās interešu izglītības programmas

 Absolventi 
 Leonīds Lencs, aktieris
 Marks Ļebedevs, aktieris 
 Juris Rozenvalds, LU profesors
 Ruta Šaca—Marjaša, juriste, Latvijas PSR Augstākās Padomes un Saeimas deputāte
 Boriss Teterevs, ārsts, uzņēmējs, mecenāts (1971)
 Velta Zadornova (Kalnbērziņa), filoloģijas hab. doktore, Maskavas valsts universitātes profesore
 Mihails Zadornovs, rakstnieks

 Atsauces 

Kategorija:Vidusskolas Rīgā
Kategorija:Centrs (Rīga)